Diari Oficial de la Generalitat Valenciana


Sumari del DOGV 3034, del 14-07-1997 (1997/9014)

ACORD de 17 de juny de 1997, del Govern Valencià, pel qual es declara la urgent ocupació dels béns subjectes a l'expedient d'expropiació forçosa de l'Ajuntament de Godella.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3034

Data del DOGV
:   14-07-1997

Secció del DOGV
:   ALTRES ANUNCIS - EXPROPIACIONS

Número del document
:   1997/9014


Data del document
:   17-06-1997

Organisme emissor
:   Conselleria de Presidència

Tipus de document
:   Acord

ACORD de 17 de juny de 1997, del Govern Valencià, pel qual es declara la urgent ocupació dels béns subjectes a l'expedient d'expropiació forçosa de l'Ajuntament de Godella.  
El Govern Valencià, en la reunió del dia 17 de juny de 1997, adoptà l'acord següent:  
L'Ajuntament de Godella, després de l'aprovació per l'òrgan competent del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a la realització del projecte d'execució dels jardins de Vil·la Tereseta, 3a fase.  
Aquesta declaració d'ocupació urgent es justifica per la necessitat de disposar de terrenys destinats a dotacions públiques que inclou el projecte d'ampliació dels jardins, per tal de fer possible el desenvolupament programat en el Pla General d'Ordenació Urbana de Godella. Igualment, l'ajuntament ha sol·licitat una subvenció de 44.537.808 de pessetes a la Conselleria d'Obres Públiques, Urbanisme i Transports per a l'execució d'un pla de reforma urbana i atès que el jardí que es vol acabar està en la zona d'actuació de l'esmentat pla, cal disposar immediatament dels terrenys per a dur a terme l'execució de les obres i poder justificar les subvencions.  
Sotmès l'expedient a informació pública, les persones afectades no han presentat al·legacions.   
El tràmit procedimental s'ha substanciat d'acord amb la Llei d'Expropiació Forçosa i el seu Reglament.  
I en conseqüència, ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, de Govern Valencià, a proposta del conseller de Presidència, el Govern Valencià,  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Godella per a la realització del projecte d'execució dels Jardins de Vil·la Tereseta, 3a. fase.  
Relació de béns afectats  
Parcel·la cadastral: 2477315.  
Situació: carrer Tenor Alonso, 82.  
Propietària: Sra. María Ferrando Marco.  
Situació jurídica: arrendada al Sr. Lorenzo Fernández Cabrelles.  
Parcel·la cadastral: 2477316.  
Situació: carrer Tenor Alonso, 84-A.  
Propietari: Sr. Félix Vendrell Catalá.  
Situació jurídica: lliure de càrregues.  
Aquest acord s'haurà de publicar en el Diari Oficial de la Generalitat Valenciana als efectes de l'article 56.2 del Reglament de la Llei d'Expropiació Forçosa, per tal que les persones interessades, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament de Godella les al·legacions als únics efectes d'esmenar possibles errades aparegudes en la relació de béns afectats per l'ocupació urgent.  
Contra aquest acord, que posa fi a la via administrativa, pot interposar-se, després de la prèvia i preceptiva comunicació al Govern Valencià, recurs contenciós administratiu davant la Sala del Tribunal Superior de Justícia de la Comunitat Valenciana, en el termini de dos mesos des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) y 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) y 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades puguen exercir qualsevol altre recurs que estimen oportú.  
València, 17 de juny de 1997  
El conseller secretari del Govern Valencià,  
JOSÉ JOAQUÍN RIPOLL SERRANO